Shqetësime për mungesën e ujit në Gjermani
Ndryshimi klimatik fajësohet për rënien e nivelit të ujrave në lumenjtë gjermanë
Ngjarjet ekstreme të motit të shkaktuara nga ndryshimet klimatike, nuk sjellin vetëm stuhi të forta, por nganjëherë ato nënkuptojnë të kundërtën. Në Gjermani, një verë e nxehtë dhe e thatë ka bërë që uji i lumenjve të bjerë në nivele të ulta dhe ky problem po shqetëson gjithë ekonominë e vendit. Rrugët e brendshme ujore të Gjermanisë shërbejnë si arterie të rëndësishme ekonomike. Përmes tyre, shpërndahen brenda vendit mallra me vlerë prej miliona dollarësh që mbërrijnë në portet e Gjermanisë. Por këtë vit, nivelet e ujrave të lumenjve kanë rënë jashtzakonisht shumë në disa pjesë thellësia është vetëm 20 centimetra. Kjo e bën më të vështirë për të sjellë mallrat në breg, sepse anijet e ngarkuara nuk mund të afrohen për t’u ankoruar. Dhe jo vetëm që do të thotë mungesa mallrash, por gjithashtu do të thotë që çmimet do të rriten sepse kërkohen më shumë anije dhe më shumë karburant për të lëvizur mallrat. Një pjesë e problemit është viti pa shira, por studimet sugjerojnë se ndryshimi i klimës gjithashtu po luan rol, duke parashikuar se thatësira mund të bëhet gjë e zakonshme. Në Berlin, Derk Ehlert i Departamentit të Mjedisit shpjegon: Dhe nuk është vetëm tregtia, nivelet e ulëta të lumenjve po i shtyjnë disa pjesë të rajonit afër mungesës së ujit. Fermerët gjermanë po ndjejnë gjithashtu mungesën e shiut dhe mijëra ferma janë duke u përballur me mundësinë e falimentimit.